open-index/open-wikipedia-markdown huggingface dataset:
משה בר בק

**הרב משה דב בֶּר הלוי בֶּק** (מאוית במקור **בער בעק**; ג' בסיון ה'תרצ"ד, 17 במאי 1934 – 16 באפריל 2021 ד' באייר ה'תשפ"א) היה מנהיג ארגון נטורי קרתא בארצות הברית.

## ביוגרפיה
נולד בבודפשט. שרד את שלטון צלב החץ בבונקר בבית דודו ברחוב דובוזי. ב-1948 עלה לארץ ישראל עם אביו. למד בישיבת ויז'ניץ בבני ברק וב-1959 נשא לאישה את ברכה בת זאב (וועלוועל) אייזנבאך מירושלים. על פי עדותו, הכיר אז את נטורי קרתא ואימץ את השקפתם. בשלב מסוים אף החל להתלבש כירושלמי. הוא נמנה עם קבוצת קנאים שפעלה בוויז'ניץ ושהתסיסה נגד ראש הישיבה אז, רבי משה יהושע הגר בטענה שהוא פשרן בנושא הציונות. "הנידחים", כפי שכונו, סולקו מהישיבה ב-1963.

בק עזב את מדינת ישראל ב-1970 בגלל התנגדותו לציונות והשתקע במונטריאול. ב-1980 עבר למונסי ופתח שם בית כנסת בשם "בית יהודי" המשמש כמרכז נטורי קרתא בארצות הברית. התבסס כמנהיג הקבוצה באמריקה וכאחד הקולות הקיצוניים ביותר בציבור החרדי. בין היתר, תקף את הרב משה טייטלבוים, האדמו"ר מסאטמר ואת ועד הכשרות של התאחדות הרבנים, בטענה שהם משווקים כבשר חלק בשר בהמות שנמצאה בהן סירכא כחלק ושאישורי חלב ישראל שלהם אינם אמינים. כמו כן, התקומם בעת הפולמוס על הקמת בית-ספר לילדים מפגרים במימון ממשלתי, משום שהמוסד נעדר סממנים דתיים, בהתאם לדרישות החוק.

בשנות ה-80 החל להשתתף באופן ישיר בפעילות פלסטינית נגד הציונות. הוא חיבר כמה קונטרסים שבהם הציג את השקפתו, השואבת את עיקריה משיטתו של הרב יואל טייטלבוים המפורטת בספרו ויואל משה אך מוסיפה עליה את דגשיו שלו. בין היתר, כתב כי יש סכנה גדולה לשבת בארץ ישראל, הן סכנה פיזית והן משום שהיושבים בה עלולים להזדהות עם מלכות המינות ולהשתמש ב"לשון הטמאה". כמו כן, בניגוד להרב יואל טייטלבוים, הוא חייב את שיתוף הפעולה עם הפלסטינים נגד הציונים והצהיר כי "יש בכך קידוש ה'". לדבריו מותרת התחברות לצורך תועלת עם נכרים, בניגוד לרשע. לדבריו מדינת ישראל טובחת בפלסטינים ומתאכזרת אליהם ולכן מתקפותיהם נגדה לגיטימיות ומובנות. בק ואנשיו הרבו להשתתף בהפגנות פרו-פלסטיניות מול מוסדות בינלאומיים.
עמדותיו עלו לו, בין היתר, בהרחקה גורפת מקריית טאהש ובמוניטין של תמהוני.

ב-2006 ביקרו כמה חברי נטורי קרתא המזוהים עמו ב, מעשה שעורר גינוי אפילו מבד"ץ העדה החרדית ומחסידי סאטמאר בראשותו של הרב זלמן לייב טייטלבוים הנחשבת כקיצונית יותר ביחסה לציונות. ב-2008 נפגש הוא עצמו עם נשיא איראן מחמוד אחמדינז'אד בניו יורק.

נפטר בד' באייר התשפ"א, 16 באפריל 2021. אחיו, הרב אברהם צבי בק, היה אב"ד קהילת "עדת ישראל" במלבורן.

## ראו גם
* ישראל דוד וייס

## קישורים חיצוניים

* Accused of anti-Semitism, Ahmadinejad meets Jews. סוכנות AP, ספטמבר 2008.
* 

## הערות שוליים

קטגוריה:נטורי קרתא: אישים
קטגוריה:ילדים בשואה: הונגריה
קטגוריה:בוגרי ישיבת בית ישראל ודמשק אליעזר
קטגוריה:אמריקאים ממוצא יהודי-הונגרי
קטגוריה:אנטי-ציונים יהודים
קטגוריה:אמריקאים שנולדו ב-1934
קטגוריה:אמריקאים שנפטרו ב-2021
גביע המדינה בכדורגל 2018/2019

**[[גביע המדינה בכדורגל]]** לעונת **[[עונת 2018/2019 בליגת העל בכדורגל|2018/2019]]** היא התחרות ה-80 מאז היווסדה וה-66 מאז קום מדינת ישראל. משחקי התחרות החלו ב-1 בספטמבר 2018, ומשחק הגמר נערך ב-15 במאי 2019 באצטדיון סמי עופר והסתיים בניצחון של בני יהודה תל אביב על מכבי נתניה לאחר הארכה בדו-קרב בעיטות הכרעה. זו הזכייה הרביעית של בני יהודה בגביע, והפעם השלישית בה זכתה לאחר בבעיטות הכרעה, כאשר גם בפעמיים הקודמות בהן זכתה בגביע (ב-1981 וב-2017) הוכרע משחק הגמר בפנדלים.

## סיבוב ראשון עד רביעי
בסיבוב הראשון עד הרביעי משתתפות קבוצות מליגה ב' וליגה ג'

### ליגה ב'
;ליגה ב' צפון א'

;ליגה ב' צפון ב'

;ליגה ב' דרום א'

;ליגה ב' דרום ב'

### ליגה ג'
;ליגה ג' גליל עליון

;ליגה ג' גליל תחתון

;ליגה ג' יזרעאל

;ליגה ג' שומרון

;ליגה ג' שרון

;ליגה ג' תל אביב

;ליגה ג' מרכז

;ליגה ג' דרום

## סיבוב חמישי
בשלב זה משתתפות קבוצות ליגה א' ומתמודדות ביניהן לפי חלוקה למחוזות צפון ודרום

## סיבוב שישי
(בסוגריים מצוינת הליגה בה משחקת הקבוצה)

## סיבוב שביעי
הסיבוב בהשתתפות המעפילות מן הסיבוב השישי וכן 12 קבוצות מהליגה הלאומית (4 הקבוצות הנוספות מהלאומית מעפילות אוטומטית לסיבוב השמיני לפי הגרלה)

## סיבוב שמיני
הסיבוב בהשתתפות 14 המעפילות מן הסיבוב השביעי, 4 קבוצות מהליגה הלאומית שהעפילו אוטומטית וכל 14 קבוצות ליגת העל

## שמינית הגמר
אל משחקי שמינית הגמר העפילו 16 הקבוצות שניצחו בסיבוב ח'

## רבע הגמר
אל רבע הגמר העפילו 8 הקבוצות שינצחו בשמינית הגמר. התקיימו שני סיבובים, ב-6 וב-27 בפברואר.

## חצי הגמר
משחקי חצי הגמר התקיימו ב-2 באפריל (בין מכבי נתניה להפועל חדרה) וב-3 באפריל (בין מכבי תל אביב לבני יהודה).

## הגמר

## ראו גם
* גביע המדינה בכדורגל נשים 2018/2019
* גביע הטוטו 2018/2019

## קישורים חיצוניים
*עונת 2018/2019 בגביע המדינה, באתר ההתאחדות לכדורגל בישראל

קטגוריה:עונות בגביע המדינה בכדורגל
קטגוריה:2018 בישראל: כדורגל
קטגוריה:2019 בישראל: כדורגל
קטגוריה:תחרויות כדורגל ב-2018
קטגוריה:תחרויות כדורגל ב-2019
שגיב דהן

**שגיב דהן** (נולד ב-1980) הוא קצין בצה"ל המשמש כמפקד אוגדה 162. קודם לכן שימש כראש המטה של פיקוד הצפון בדרגת תת-אלוף, כמפקד חטיבה 460 וכמפקד חטיבת שומרון.

## קריירה צבאית
התגייס לצה"ל ב-1998 ועבר קורס מפקדי טנקים וקורס קציני שריון. שימש מפקד מחלקה ומפקד פלוגה ו' בגדוד 52, והוביל אותה בלחימה במבצע עופרת יצוקה במהלכו נפצע. לאחר מכן שימש כסגן מפקד גדוד 9.

ביוני 2014 הועלה לדרגת סא"ל ומונה למפקד גדוד 52 והוביל אותו בין היתר במבצע צוק איתן. על פעילותו במבצע עוטר הגדוד בצל"ש אלוף. ב־2016 עבר לשמש כקצין אג"ם של אוגדת איו"ש.

ביולי 2018 מונה דהן למפקד חטיבת שומרון, עליה פיקד עד 2020

ביולי 2021 מונה למפקד חטיבה 460, ובמאי 2023 סיים את תפקידו.

ב-1 במאי 2023 הועלה לדרגת תת-אלוף וב-17 במאי 2023 החל בתפקידו כראש מטה פיקוד הצפון. כיהן בתפקיד בזמן מלחמת חרבות ברזל, ומבצע חיצי הצפון.

בנובמבר 2024 החליט הרמטכ"ל הרצי הלוי כי דהן יחליף את מפקד עוצבת הפלדה יצחק כהן. ב-6 באפריל 2025 מונה למפקד עוצבת הפלדה.

## חיים אישיים
דהן נשוי ואב לשלוש בנות. בוגר המכללה לפיקוד טקטי, בעל תואר שני במנהל עסקים מאוניברסיטת בן-גוריון בנגב, ובעל תואר שני מהאוניברסיטה לביטחון לאומי בארצות הברית.

לאחר שאשתו ילדה את בתם ונזקקה למנות דם רבות עקב סיבוך בלידה, יזם יחד עם מועצה אזורית שומרון יום התרמת דם ב-6 באוקטובר 2019 בחטיבת שומרון, במטרה לשבור שיא ישראלי של תרומות דם ביום אחד, ולהעלות את הנושא לתודעה ציבורית. בהתרמה נשבר השיא כשנתרמו 1,551 מנות דם. כאשר עד אז עמד השיא על 780 מנות דם.

## הערות שוליים

קטגוריה:מפקדי גדודים בחטיבה 401
קטגוריה:מפקדי חטיבת שומרון
קטגוריה:תתי-אלופים בצה"ל
קטגוריה:מפקדי חטיבה 460
קטגוריה:חיילי צה"ל במלחמת חרבות ברזל
קטגוריה:מפקדי עוצבת הפלדה
קטגוריה:ראשי מטה פיקוד הצפון
קטגוריה:ישראלים שנולדו ב-1980
רובר SD1

**רובר SD1** (באנגלית: **Rover SD1**) היא מכונית סלון, בתצורת האצ'בק, מתוצרת יצרנית הרכב הבריטית, **[[רובר (חברה)|רובר]]** אשר יוצרה בין השנים 1972–1976.

סך הכול יוצרו 303,345 יחידות.

## תצורות "רובר SD1"

* 5 דלתות - הצ'בק
* 5 דלתות - סטיישן

## מנועי "רובר SD1"
* מנועי בנזין
* מנועי דיזל (טורבו דיזל)

## דגמי "רובר SD1"
* "Rover 2000"
* "Rover 2300"
* "Rover 2300 S"
* "Rover 2300 SE"
* "Rover 2400 SD Turbo"
* "Rover 2600"
* "Rover 2600 S"
* "Rover 2600 SE"
* "Rover 2600 Vanden Plas"
* "Rover 3500" 
* "Rover 3500 SE"
* "Rover 3500 Vanden Plas"
* "Rover 3500 Vanden Plas EFi"
* "Rover V8-S"
* "Rover Vitesse"

## תמונות

קובץ:1984 Rover 2300 at Rover SD1 Club day, white.jpg | "רובר SD1" 
קובץ:1982-1986 Rover 3500 (SD1) SE hatchback 01.jpg | "רובר SD1" דגם "3500" 
קובץ:1986 Rover 3500 'Base' (8664237563).jpg | "רובר SD1" דגם "3500", שנת 1986 
קובץ:Rover sd1 club day black mk1 (2).jpg | "רובר SD1" 
קובץ:Thinktank - Rover SD1, 1981, VFK 761X.jpg | "רובר SD1", שנת 1981 
קובץ:Rover sd1 club day black with nitrous.jpg | "רובר SD1" 
קובץ:Rover sd1 club day gold (5).jpg | "רובר SD1" 
קובץ:Rover sd1 club day gold (2).jpg | "רובר SD1" 
קובץ:1975 Rover SD1 Estate Heritage Motor Centre, Gaydon (1).jpg | "רובר SD1"  - סטיישן, שנת 1975
קובץ:1975 Rover SD1 Estate Heritage Motor Centre, Gaydon.jpg | "רובר SD1"  - סטיישן, שנת 1975
קובץ:Rover 3500 SD1 Estate Prototype 1977 (13543942323).jpg | "רובר SD1"  - סטיישן, שנת 1977
קובץ:Rover SD1 Interior (2517758216).jpg | "רובר SD1"  - מבט לתא הנהג
קובץ:Rover SD1 2300 engine bay.jpg | "רובר SD1" דגם "2300" - מבט למנוע 6 הצילינדרים, 2,300 סמ"ק 
קובץ:West Midlands Police Rover SD 1 Traffic Car c.1985.jpg | "רובר SD1"  - ניידת משטרה במחוז וסט מידלנדס הממוקם באזור מערב המידלנדס באנגליה 


## ראו גם
* רובר

## לקריאה נוספת
* דגמי "רובר SD1" - תמונות
* רובר - אוסטרליה (Rover SD1 Australia) (roversd1australia)
* מועדון "רובר SD1" (roversd1club.net/home)

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1976
קטגוריה:מכוניות סלון
קטגוריה:מכוניות סטיישן
קטגוריה:מכוניות בריטיות
SD1
מבואות קצרים מאוד

**מבואות קצרים מאוד** (באנגלית: **Very Short Introductions**) היא סדרת ספרי עיון של הוצאת אוניברסיטת אוקספורד המגישה הקדמות תמציתיות לנושאים שונים, שנכתבו בידי חוקרים מומחים בתחום. חלק מהספרים הם הדפסה מחדש של טקסטים שכבר נדפסו כחלק מכתבים אחרים, אך רובם המכריע של כרכי הסדרה הם יצירה מקורית. מטרתה של סדרת "מבואות קצרים מאוד" היא לספק לקורא הכללי הקדמה נגישה ונוחה, אך גם תמציתית ומקיפה, למגוון תחומי ידע. בכרכיה יש בממוצע בין מאה למאתיים עמודים בגופן גדול, רוחב יריעה המספיק לסקור את התחום ללא שטחיות וגם להיות נוח ובסיסי. בסדרה יש קרוב ל-600 ספרים. 

כל אחד מהכרכים נכתב על ידי מומחה לתחום. כך, לדוגמה, המבוא למרקס והגל נכתב בידי הפילוסוף פיטר סינגר; המבוא לקבלה בידי החוקר יוסף דן; והמבוא לשייקספיר בידי הסופרת ג'רמיין גריר. 

"מבואות קצרים מאוד" עוסק במגוון אדיר של נושאים: פוליטיקה (ישנם מבואות אודות פאשיזם, דמוקרטיה, פוליטיקה בריטית, אנרכיזם, קומוניזם וכו'), דת (הינדואיזם, קתוליות, יהדות, אסלאם, אלוהים וכו'), אישים (שפינוזה, אלכסנדר הגדול, קיינס) ועוד רבים.

מספר ספרים מהסדרה תורגמו לעברית ויצאו בהוצאת השכל של הוצאת ידיעות אחרונות. הספרים הם על: המהפכה הרוסית, אסלאם, הקוראן, בודהיזם, הינדואיזם, מוזיקה, פסיכולוגיה, היסטוריה, ארכאולוגיה, אינטליגנציה, מתמטיקה ואנתרופולוגיה חברתית תרבותית. כרך על מיניות יצא בהוצאת מוסד ביאליק.

## קישורים חיצוניים
* 
*מבואות קצרים מאוד באתר הוצאת אוניברסיטת אוקספורד

קטגוריה:סדרות ספרי עיון
דוריאן פייגנבאום

**דוריאן פייגנבאום** (1887–1937) היה רופא, פסיכואנליטיקאי והפסיכיאטר הראשון בארץ ישראל. הוא שימש כיועץ פסיכיאטרי לראשי השלטון הבריטי והיה מנהלו הראשון של בית החולים "עזרת נשים" (כבית חולים פסיכיאטרי) בירושלים (1921-1923).

## קורות חיים
ממוזער|250px|מבנה בית החולים "עזרת נשים" בכניסה לירושלים 1910
פייגנבאום נולד בלבוב שבגליציה המזרחית (אוסטרו-הונגריה) למנחם מנדל, בנקאי אמיד שהנחיל לבניו חינוך תורני וכללי. אחיו הוא אריה פייגנבאום ואחותו היא מלכה וייס, אמו של מוחמד אסד.

פייגנבאום למד רפואה בלבוב וסיים במינכן, שם הוסמך בפסיכיאטריה. היה אחד מתלמידיו הראשונים של זיגמונד פרויד.

פייגנבאום גויס כרופא צבאי במלחמת העולם הראשונה, ושירת בחזית האיטלקית והרוסית. בתום שירותו הצבאי, עבר לווינה, אוסטריה, ועבד כפסיכיאטר בבית החולים הנוירולוגי-פסיכיאטרי הצבאי.

בשנת 1920 עלה לארץ ישראל. ב-1921 החל לעבוד כפסיכיאטר בבית החולים "עזרת נשים" ועד מהרה נתמנה למנהלו הראשון. "עזרת נשים" היה בתקופה זו המוסד הפסיכיאטרי היחידי בארץ ישראל (בשנת 1922 הוקם בית החולים הפסיכיאטרי בבית לחם).

בין השנים 1922–1923 התגורר אחיינו של פייגנבאום, מוחמד אסד (לשעבר: לאופולד וייס), בירושלים, ככתב במזרח התיכון של ה"פרנקפורטר צייטונג", והרבה להיפגש עם פייגנבאום.

שלושת הפסיכיאטרים שפעלו בארץ ישראל בשנות העשרים – פייגנבאום, היינץ הרמן ואברהם רוזנטל – היגרו אליה מטעמים ציוניים. בכך הם נבדלו מגל ההגירה של הפסיכיאטרים בשנות השלושים של המאה ה-20.

פייגנבאום, שחקר את מצבם הפסיכיאטרי של מאות חלוצים שהגיעו מרוסיה ומפולין בשנים 1921-1923, קבע כי ההלם המנטלי שחוו החלוצים, התרופפות הקשרים עם בני המשפחה שנותרו באירופה והמחסור והרעב בארץ ישראל, יצרו קרקע פורייה למגוון של הפרעות, בעיקר בשנה הראשונה לשהות בארץ ישראל.

לאחר שפייגנבאום החל סדרת הרצאות על התת-מודע, תיאורית החלומות והתאוריה הפרוידיאנית על הנירוזה ובכך עורר את מורת הרוח של הנהלת המוסד, הוא פוטר. למחליפו מונה ד"ר היינץ הרמן.

אחיו, רופא העיניים ד"ר אריה פייגנבאום אשר התגורר בירושלים, קיבל בשנת 1922 את ניהול מחלקת העיניים בבית החולים הדסה שהיה קרוי בית החולים מאיר רוטשילד.

בשנת 1924 עזב פייגנבאום את ארץ ישראל והיגר לארצות הברית, ניו יורק. בניו יורק התמנה לעורך הרבעון הפסיכיאטרי.

פייגנבאום נפטר בשנת 1937.

## לקריאה נוספת
* גידו ליברמן, "פסיכואנליזה בארץ ישראל 1918-1948", הוצאת כרמל, ירושלים, ינואר 2016
* ערן רולניק, "עושי הנפשות - עם פרויד לארץ ישראל 1918-1948", 2007, סדרה פסיכואנליזה

## קישורים חיצוניים
* התכתבות דוריאן פייגנבאום בין התאריכים 1.1.1927 - 31.12.1936 (ארכיון המדינה)
* התכתבות דוריאן פייגנבאום בין התאריכים 1.1.1924 - 31.12.35 (ארכיון המדינה)
* ד"ר פייגנבאום וד"ר הרמן - מנהלי בית החולים "עזרת נשים" וחלוצי הפסיכיאטריה בארץ ישראל, הרפואה, אליעזר ויצטום, יעקב מרגולין, יולי 2018, כרך 157, חוברת 7, עמודים 458-460

## הערות שוליים

קטגוריה:רופאים צבאיים יהודים
קטגוריה:רופאים יהודים אוסטרים
קטגוריה:רופאים ביישוב
קטגוריה:פסיכיאטרים יהודים
קטגוריה:סגל בית חולים הרצוג
קטגוריה:ירושלים: רופאים
קטגוריה:מנהלי בתי חולים ביישוב
קטגוריה:יהודים בצבא האוסטרו-הונגרי במלחמת העולם הראשונה
קטגוריה:יהודים גליציאנים
קטגוריה:אנשי העלייה השלישית
קטגוריה:ארץ-ישראלים שנולדו ב-1887
קטגוריה:ארץ-ישראלים שנפטרו ב-1937
Soy Luna en vivo

**Soy Luna en vivo** (בתרגום לעברית: **סוי לונה בהופעה חיה**) הוא סיבוב הופעות התומך בארבעת הפסקולים של הטלנובלה של ערוץ דיסני, "סוי לונה".

## רקע
בנובמבר 2017 אושר כי הסדרה תחזור להופיע באמריקה הלטינית, מה שיהיה סיבוב ההופעות האחרון של הסדרה. סיבוב ההופעות התחיל בבואנוס איירס, ארגנטינה באצטדיון לונה פארק המפורסם ב-15 ביוני 2018, עם 14 הופעות רק באותה העיר. לאחר מכן, הסיבוב המשיך לערים שונות בארגנטינה ולמדינות אחרות באמריקה הלטינית.

באפריל 2018 אושרה הידיעה כי סיבוב ההופעות יגיע לראשונה לארצות הברית, המופע הראשון היה אמור להתקיים ב-13 באוקטובר 2018 בגרנד פריירי, טקסס. למרות זאת, ב-22 ביולי 2018 אישרה החברה האחראית על מכירת הכרטיסים שההופעות בארצות הברית בוטלו מסיבות לא ידועות.

בסוף אוגוסט 2018 בוטלו ההופעות שהיו אמורות להתרחש בערים ברנקייה וסנטיאגו דה קאלי אשר נמצאות בקולומביה.

## צוות השחקנים
### שחקנים ראשיים
*קרול סבייה - לונה ולנטה
*רוג'רו פסקווארלי - מטאו בלסאנו
*ולנטינה סנרה - אמבר סמית'
*מייקל רונדה - סימון אלברז
*מלנה ראטנר - דלפינה "דלפי" אלסמנדי
*אנה חרה מרטינז - ז'ימנה "ז'ים" מדינה
*חורחה לופז - רמירו פונסה
*גסטון וייטו - פדרו אריאס
*גיובאנה רייאנוד - אמיליה
*פסקואלי די נוזו - בניסיו

### אורחים מיוחדים
*דניאל רודריגו מרטינז (בהופעות בארגנטינה)
*אמי רודריגז (בהופעות בקולומביה)
*ג'נדינו (בהופעות באקוודור)

## רשימת השירים
 -  -  -  -  -  -  -  -  -  -  
#**אינטרו**
#**Alas** (קרול סבייה)
#**I've Got a Feeling** (שחקני *סוי לונה*)
#**Prófugos** (שחקני *סוי לונה*)
#**La Vida es un Sueño** (קרול סבייה)
#**Mírame a mí** (ולנטינה סנרה)
#**Eres** (קרול סבייה, מייקל רונדה ורוג'רו פסקווארלי)
#**Invisibles** (מייקל רונדה, גסטון וייטו ורוג'רו פסקווארלי)
#**Sobre ruedas** (קרול סבייה, ולנטינה סנרה, מלנה ראטנר, אנה חרה וגיובאנה רייאנוד)
#***' (רוג'רו פסקווארלי)
#'''Quiero Verte Sonreir''' (רוג'רו פסקווארלי)
#'''Sólo para Ti''' (קרול סבייה)
#***' (ולנטינה סנרה, גיובאנה רייאנוד, חורחה לופז ופסקואלי די נוזו)
#**Decirte Lo Que Siento** (גסטון וייטו ומלנה ראטנר)
#**Borrar Tu Mirada** (קרול סבייה, אנה חרה ומלנה ראטנר)
#**I'd Be Crazy** (רוג'רו פסקווארלי, מייקל רונדה, גסטון וייטו, חורה לופז ופסקואלי די נוזו)
#**Tu Cárcel** (קרול סבייה ומייקל רונדה)
#**Allá Voy** (רוג'רו פסקווארלי)
#**Catch Me If You Can** (ולנטינה סנרה)
#**Soy Yo** (קרול סבייה)
#**Tiempo De Amor** (מייקל רונדה)
#**Quédate** (קרול סבייה ורוג'רו פסקווארלי)
#**Alzo Mi Bandera** (קרול סבייה, מייקל רונדה, גסטון וייטו ורוג'רו פסקווארלי)
#**** (חורחה לופז ואנה חרה)
#**Modo Amar** (שחקני *סוי לונה*)
#**Valiente** (שחקני *סוי לונה*)
#**Vuelo** (שחקני *סוי לונה*)
#**Siempre Juntos** (שחקני *סוי לונה*)
#**Alas** (שחקני *סוי לונה*)
#**Footloose** (שחקני *סוי לונה*)

## תאריכי הופעות

## תקריות
*ב-17 באוגוסט 2018 בהופעה בלה פאס, בולביה, קרול סבייה נפצעה במהלך השיר *La Vida es un Sueño*, ולכן ההופעה נמשכה בלעדיה וקוצרה. סיבוב ההופעות נמשך כרגיל.
*ב-27 בספטמבר 2018 בהופעה בקרטרו, מקסיקו, במהלך השיר Footloose נפצע רוג'רו פסקרוואלי. סיבוב ההופעות נמשך כרגיל.

## הערות שוליים

קטגוריה:סיבובי הופעות מ-2018
קטגוריה:סוי לונה
מאשוק-KMV

200px|ממוזער|סמל הקבוצה בעבר
**"מאשוק-KMV"** (ברוסית: **Машу́к-КМВ**) הוא מועדון כדורגל רוסי שנוסד בשנת 1936 וממוקם בעיר פיאטיגורסק ומתמודד באזור דרום של אליפות ליגת הכדורגל המקצוענית. זהו מועדון הכדורגל המקצועני היחיד במתחם המים המינרליים בקווקז (KMV בראשי תיבות) והוא אחד משני מועדוני כדורגל מקצועניים במחוז סטברופול (השני הוא מועדון דינמו סטברופול, עמו יש למאשוק יריבות מרה רבת שנים).

## שמות קודמים
* דינמו (1936-1965)
* משינוסטרויטל (1966-1967)
* מאשוק (1968-1993, 1998-2002)
* אנרגיה (1994-1997)
* מאשוק-KMV (משנת 2003)
## אצטדיון הקבוצה
ממוזער|מראה מהצד אל האצטדיון המרכזי
הקבוצה מארחת את משחקיה באצטדיון המרכזי, שנמצא ברחוב דונאייבסקי 5 בעיר פיאטיגורסק. האצטדיון נבנה בשנת 1966 והוא האצטדיון הראשי של הקבוצה ומכיל מעט יותר מ-10,000 מושבים. גודל הדשא הוא 104×68 מטרים.

ברחוב ורדי לוקסמבורג 70 בפיאטיגורסק נמצא אצטדיון סילמאש, המכיל 1,500 מושבים והוא אצטדיון משני המשמש את קבוצת המילואים של מאשוק, כשהקבוצה העיקרית מארחת בו רק משחקי ידידות בתקופת החורף. האצטדיון משמש כמגרש אימונים וכולל 3 מגרשי דשא, מגרש כדורסל, מגרש טניס, היכל התעמלות ובית הארחה.
## תארים והישגים
* **[[הליגה הסובייטית השנייה|הליגה השנייה]]**
** **זכייה:** 1968, 1976
** **סגנות:** 1978, 1980, 1989
* **[[הגביע הסובייטי]]**
** **שמינית גמר:** 1936
* **אליפות מחוז סטברופול**
** **זכייה:** 1937, 1938, 1939, 1950, 1952
* **[[ליגת הכדורגל הלאומית של רוסיה|ליגה ראשונה]]**
** **מקום 13:** 2006
* **[[ליגת הכדורגל המקצוענית של רוסיה|ליגה שנייה]]**
** **סגנות:** 2005
* **[[ליגת הכדורגל החובבנית של רוסיה|הליגה השלישית]]**
** **זכייה:** 2002
** **סגנות:**1994
* '''גביע הרוסי'''
** **32 האחרונות:** 1993/1994, 2005/2006, 2006/2007, 2007/2008, 2008/2009
## קישורים חיצוניים

*  
* סטטיסטיקה באתר KLISF 
* המועדון באתר הליגה השנייה 

קטגוריה:קבוצות כדורגל רוסיות
קטגוריה:קבוצות כדורגל סובייטיות
קטגוריה:חבל מנהלי סטברופול: ספורט
קטגוריה:קבוצות כדורגל שהוקמו ב-1936
קטגוריה:1936 ברוסיה
ראובן (רודולף) פייגה

**רודולף פייגה** (27 בינואר 1889 – 27 במאי 1948) היה מייסד השירות המטאורולוגי הישראלי.

## ביוגרפיה
רודולף פייגה נולד להנרייטה וזיגפריד בברסלאו שבגרמניה. למד פיזיקה ומתמטיקה באוניברסיטת ברסלאו. בשנים 1914–1918 שירת כקצין מטואורולוגיה ביחידת צפלינים של הצבא הגרמני.

בשנים 1929–1933 היה פייגה מנהל התחנה המטאורולוגית בברסלאו עיר הולדתו וחבר בארגון המטאורולוגי העולמי WMO. בשנת 1934 ארגן פייגה משלחת דאיה לשם השתתפות במכביה שנערכה בארץ ישראל שנה לאחר מכן. עם סיומה פייגה לא שב לגרמניה נשאר בארץ ועד מהרה הקים עם חבריו את הסניף החיפאי של קלוב התעופה הישראלי. עם סיום הקמתו של נמל תעופה בלוד במרץ 1937 על ידי הבריטים מונה פייגה לקצין מטאורולוגיה מטעם הרשות לתעופה האזרחית הבריטית. תאריך זה מהווה את ראשיתו של השירות המטאורולוגי בארץ ישראל. בפרוץ מלחמת העולם השנייה נעצר פייגה ונכלא בכלא עכו באשמת שיתוף פעולה עם גרמניה הנאצית, דבר חסר בסיס לחלוטין. עם שחרורו הוא חזר לנהל את השירות המטאורולוגי תחת המנדט הבריטי. עם הכרזת העצמאות הפך השירות לשירות מטאורולוגי ישראלי ופייגה מונה למנהלו הראשון.

ב-27 במאי 1948 נהרג פייגה מפגז ירדני בירושלים. כיוון שבמלחמת העצמאות נחשבו עובדי השירות המטאורולוגי כאזרחים מגויסי צה"ל הוכר פייגה כחלל צה"ל.

## קישורים חיצוניים
* לזכרו של רודולף פייגה
* ארכיון ראובן (רודולף) פייגה ויהויכין פייגה
* היסטוריה תעופתית בישראל
* ראשית דרכו של השירות המטאורולוגי
* 
* גל-עד 

## הערות שוליים

קטגוריה:ישראלים ילידי גרמניה
קטגוריה:חללי צה"ל במלחמת העצמאות
קטגוריה:אנשי העלייה החמישית
קטגוריה:בוגרי אוניברסיטאות ומכללות בגרמניה
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1889
קטגוריה:ישראלים שנפטרו ב-1948
אחמט ארנה

**אצטדיון אחמט ארנה**, הנושא רשמית את השם **מתחם הספורט על שם אחמד קדירוב**, הוא מגרש הבית של מועדון הכדורגל "אחמט" ובדומה לו נקרא עם שם נשיא צצ'ניה לשעבר, אחמט קדירוב.

האצטדיון ממוקם בעיר גרוזני ברחוב עמר סדאייב ובעל תכולה של 30,597 צופים. נבנה בשנים 2006—2011.

## היסטוריה
### רעיון ועיצוב
ב-2004, נשיא רוסיהולדימיר פוטין, הקצה מימון לבניית אצטדיון מרכזי על שם אחמט קדירוב. פיתוח רעיון הבנייה החל בשנת 2005.

### בנייה
הבנייה החלה בשנת 2006 ונמשכה כחמש שנים ונערכה על פי תוכנית ייעוד פדרלית. באביב 2011 המרכיב העיקרי של מתחם הספורט נמסר לשימוש וכבר כלל אצטדיון עם 30 אלף מקומות. קומפלקס הספורט הפך לאחד המודרניים ביותר במונחים של פתרון אדריכלי ועיצוב בדרום רוסיה. העבודה נערכה על פי סטנדרטים של אופ"א ופיפ"א.

### פתיחה
האצטדיון נפתח ב-11 במאי 2011 בטקס גדול שכלל מופיע לייזר שנטלו בו חלק אמנים רבים, נשיא צ'צ'ניה רמזן קדירוב וספורטאים שהוזמנו לאירוע כמו דייגו מראדונה, לואיש פיגו, פביאן ברטז, רובי פאולר ואחרים.
משחק הבכורה באצטדיון נערך ב-20 במאי 2011 במסגרת ליגת העל הרוסית בכדורגל כשטרק גרוזני אירחה את אנז'י מחצ'קלה וגברה עליה בתוצאה 1-0.

ב-7 באוגוסט 2011 במשחק שנערך בין טרק לספרטק מוסקבה, התאורה באצטדיון נכבתה לפתע בדקה ה-79. המשחק נעצר וחודש רק לאחר 50 דקות עם חידוש התאורה.

ב-1 ביוני 2013 המשחק אירח את משחק הגמר של הגביע הרוסי בכדורגל שבו צסק"א מוסקבה גברה על אנז'י מחצ'קלה בדו-קרב פנדלים.

האצטדיון הפך למתקן הספורט החשוב בצ'צ'ניה והוא כולל יציע מערבי A ובו 9,000 מושבים ויציע מזרחי B ובו 21,000 מושבים. האצטדיון גם מכיל אזור ישיבה לנכים והותקנה מערכת וידאו מקיפה הכוללת 432 מצלמות, תשעה מהן נשלטות מרחוק.
## אירוח משחקי המפעלים האירופיים
בשנת 2013 אופ"א הטילה איסור על קיום משחקים באחמט ארנה ובצפון הקווקז, לאור המצב הביטחוני. איסור זה הוסר רשמית ביוני 2020.

## קישורים חיצוניים

* 

## הערות שוליים

קטגוריה:אצטדיוני כדורגל ברוסיה
קטגוריה:גרוזני: ספורט
קטגוריה:אחמט גרוזני
אעופה אשכונה

**אָעוּפָה אֶשְׁכּוֹנָה** הוא פיוט שחיבר הרב יצחק אבוחצירא ממרוקו, בתחילת המאה ה-20, ומושר במסורת יהודי מרוקו. לפיוט ביצועים רבים.

## מחבר הפיוט
רבי יצחק אבוחצירא, בנו הרביעי והאחרון של רבי יעקב אבוחצירא המכונה "אביר יעקב" על שם ספרו. משפחת אבוחצירא העמידה דורות של רבנים, המפורסם שבהם הוא רבי ישראל אבוחצירא, ה"בבא סאלי" אחד מנכדיו של רבי יעקב.

רבי יצחק פעל במרוקו בעיר תאפיללת בסוף המאה ה-19 ובתחילת המאה ה-20. קרוי על שם האר"י. שקד בתורה ועסק בלימוד קבלה כבר מגיל צעיר, במשך חמש שנים למד בשעות הלילה עם רבי ישראל (ה"בבא סאלי") את כל הש"ס עם פוסקים, תוספות ומהרש"א.

בשנת תרע"ב נהרג רבי יצחק מפגיעת כדור בעת מסעו לאיסוף כספים עבור ישיבת "אביר יעקב" על ידי קבוצת שודדים.

## אודות הפיוט
פיוט זה הוא אחד מבין הפיוטים המופיעים בקובץ יגל יעקב – קובץ שירים פרי עטם של הרבנים משושלת אבוחצירא.

בפיוט ניכרת השפעה ברורה של ספר שיר השירים. השפעה זו ניתן לראות הן באווירה הכללית, וכן בשיבוץ של קטעי פסוקים וצירופי לשון מתוך שיר השירים. הפיוט מנוסח בפשטות ובציוריות של חיפוש הדדי בין הדוד והרעיה, המסמלת את הקשר שבין עם ישראל לאל מתוך שאיפה וכיסופים לגאולה.

לפיוט עשרה בתים, בתבנית דו-שיח בין שני דוברים. ששת הראשונים מציגים את הצד המדבר של הרעיה המחפשת את הדוד, שלושת הבתים הבאים מתארים את תגובתו של הדוד הנענה לקריאת הרעיה ומבטיח לה: "קוּמִי יְחִידָתִי. וְשׁוּבִי בִּתְשׁוּבָה. אֲחוֹתִי רַעְיָתִי. הִנֵּה גוֹאָלֵךְ בָּא". המשפט העשירי החותם את הפיוט, משלב את שני הדוברים בפיוט. במחציתו הראשונה של המשפט נראה דיבורה של הרעיה: "קוֹל דּוֹדִי הִנֵּה בָּא מְדַלֵּג עַל הֶהָרִים", ובמחציתו השנייה, תשובתו המנחמת של הדוד, אליה: "קוּמִי לָךְ אֲהוּבָהּ. כִּי בָּא קֵץ דְרוֹרִים". הפיוט מסתיים בנימה אופטימית, של מפגש ואיחוד בין השנים.

שם המחבר רמוז באקרוסטיכון, "אני יצחק חזק".

## לקריאה נוספת
* מאיר נזרי, **היצירה הפיוטית לחכמי אביחצירא**, המרכז ללשונות היהודים וספרויותיהם, האוניברסיטה העברית בירושלים, 2019. הפרק: מהדורת הפיוטים לר' יצחק אביחצירא, עמודים 451 - 481.

## קישורים חיצוניים
*
*"הרב הגדול והקדוש, המלוב"ן רבנו יצחק אביחצירא זצוקללה"ה והי"ד, הנרצח על קידוש ה', התפרסם ב"ברית", עיתון יהודי מרוקו, גיליון 31 המוקדש ליהודי תאפיללת
*הפיוט אעופה אשכונה בביצועם של ליאור אלמליח, מיכה שטרית, זאב רווח וחברים
*הפיוט אעופה אשכונה בביצועו של מידד טסה
* הרצאה על הפיוט 'אעופה אשכונה' מאת פרופ' אהרן ממן.

## הערות שוליים

קטגוריה:פיוטים מרוקאיים
ישראל באליפויות אירופה באתלטיקה

**[[ישראל]]** משתתפת ב**[[אליפות אירופה באתלטיקה]]** משנת 1990 ומאז היא השתתפה בכל האליפויות (11). בסך הכל זכו אתלטי ישראל ב-10 מדליות, מהן 4 זהב, 2 כסף ו-4 ארד. אלכס אברבוך שזכה בשתי מדליות זהב ברציפות בקפיצה במוט, יותר מכל אתלט ישראלי אחר, היה האתלט הראשון שזכה באליפות זו (מינכן 2002).

## הישגי האתלטים הישראלים באליפויות אירופה באתלטיקה

## ראו גם

* ספורט בישראל
* אתלטיקה בישראל
* ישראל במשחקים האולימפיים

קטגוריה:ישראל: ספורט
קטגוריה:ישראל בתחרויות בין-לאומיות
קטגוריה:אליפויות אירופה באתלטיקה
יעקב נחמני

רבי **יעקב נחמני** (ה'תרל"ב 1871 - ט"ז סיון ה'תשט"ו, 6 במאי 1955) היה רב, מקובל ומחבר ספרים במרקש.

## ביוגרפיה
נולד לרב שלמה נחמני בעיר מרקש שבמרוקו בשנת ה'תרל"ב (1871), בן למשפחה שלפי המסורת מיוחסת לרי"ף ולרמב"ן, ודרכם לדוד המלך. בצעירותו למד תורה אצל חכמי מרקש, בהם רבי דוד שלוש, אלעזר הלוי, רבי דוד סוויסא ורבי מרדכי אסבעוני.

כדי לא לבטל את זמנו, בהפסקות הצהריים היה נוהג להישאר בישיבה, ולא ללכת לביתו, כדי להמשיך ללמוד תורה. לשם כך היה מביא עמו לחם לארוחת הצהריים. באותה תקופה סופר עליו שזכה לגילוי אליהו.

בשנת ה'תרמ"ח (1888), בגיל 17, נישא לרינה לבית רובאס. שמונה מילדיהם נפטרו בצעירותם, ושלושה שרדו - הרב לוי סעדיה, גבריאל ורבקה.

הרב נחמני עבד לפרנסתו כצורף תוך שילוב לימוד תורה. בהגיעו לגיל 50 עזב את עבודתו והתמסר ללימוד התורה ולכתיבת ספריו. הוא עמד במשך עשרות שנים בראש "חברת הזוהר" במרקש, שעסקה בלימוד ספר הזוהר וקבלה וערכה "תיקון כרת".

הלך לעולמו בט"ז בסיוון ה'תשט"ו (1955) ונקבר במרקש. במלאת 50 שנה לפטירתו, בט"ז בחשוון ה'תשס"ה (2005) הועלו עצמותיו לארץ ישראל ונקברו בהר המנוחות בירושלים.

על מצבתו נכתב:

## חיבוריו
הרב נחמני כתב ספרים רבים, שחלקם יצאו לאור לאחר מותו, וחלקם עדיין בכתב יד.

מבין ספריו:
***'מעט דבש**' - פירושים על התנ"ך.
***'בית יעקב**' - דרשות
***'רוח יעקב**' - דרשות
***'לקח יעקב**' - ביאור על מסכתות הש"ס
***'טוב טעם**' - על שולחן ערוך אורח חיים
***'מעיין גנים**' - חיבור על מאמר "פתח אליהו".

## ראו גם
* קהילת יהודי מרקש
* רבי יעקב דהאן
* רבי אברהם אביטבול

## קישורים חיצוניים
* 'לקח יעקב', באתר 'אוצר החכמה'
* 'מעט דבש', באתר 'אוצר החכמה'

## הערות שוליים

קטגוריה:מרקש: רבנים
קטגוריה:יהודים מרוקאים
קטגוריה:רבנים מרוקאים
קטגוריה:פרשני התלמוד
קטגוריה:מחברי ספרי דרוש
קטגוריה:מחברי ספרי חידושים על התורה
קטגוריה:מחברי ספרי קבלה
קטגוריה:פרשני שולחן ערוך
קטגוריה:ילידי 1871
קטגוריה:נפטרים ב-1955
מייקל פרסברנדט

**מייקל פרסברנדט** (בשוודית: **Mikael Åke Persbrandt**; נולד ב-25 בספטמבר 1963) הוא שחקן שוודי.

## ביוגרפיה
פרסברנדט נולד בפרברי מחוז סטוקהולם. הוא שיחק במחזות המלך ליר ויוליוס קיסר בתיאטרון השוודי המלכותי, מ-1992 ועד 1994 שיחק באופרת הסבון של תאגיד השידור השוודי "Rederiet" ב-1994 שיחק במחזה שלוש אחיות.

ב-1998 שימש כקריין בסרט תיעודי אודות ארנסט יונגר, ב-2002 שיחק בסרט הדרמה "כולם אוהבים את אליס" וב-2005 שיחק במחזה "העלמה יוליה".

הוא נודע בשל משחקו בסדרת הסרטים "בק", המבוססת על סדרת הרומנים של הבלש מרטין בק מאת הסופרים מאי שובאל ופר ואלו, ב-2007 שיחק בסרט "Solstorm" לצד איזבלה סקורופקו, ב-2008 שיחק בסרט "רגעים נצחיים" אשר היה מועמד לפרס גלובוס הזהב בקטגוריית הסרט הזר הטוב ביותר.

ב-2010 שיחק רופא בסרט הדני "בעולם טוב יותר" שזכה בפרס אוסקר לסרט הזר הטוב ביותר. הוא מחזיק בשיא של מספר המועמדויות הגדול ביותר לפרס גולדבאב, פרס האוסקר השוודי עם חמש מועמדויות ושיא של זכיות עם שתי זכיות.

ב-2012 כיכב בתור המרגל קארל המילטון בסרט הריגול השוודי "המילטון: לטובת האומה" ובהמשכו משנת "המילטון: אלא אם זה בעניין בתך" והוא יככב גם בסרט השלישי בסדרה "המילטון: בשירות הוד מעלתה", שייצא לאקרנים ב-2021.

בשנת 2016 שיחק בסרט המלחמה "מצור ג'דוטוויל" אודות הקרבות בקטנגה. ב-2018 שיחק בסרט "הנערה ברשת העכביש". ב-2019 החל לשחק בסדרת הטלוויזיה "חינוך מיני" של נטפליקס. בשנת 2020 שיחק בסרטו של ויל פרל "תחרות הזמר של האירוויזיון: סיפורה של Fire Saga".

### דיבוב
פרסברנדט לקח חלק בדיבוב השוודי של מספר סרטי הנפשה וביניהם שאן יו ב"מולאן", קרון ב"דינוזאור", דוקטור ג'ושוע סטרונגבר סוויט ב"אטלנטיס: האימפריה האבודה", גיל ב"מוצאים את נמו" ובוג ב"חברים על הכוונת".

## חיים אישיים
מ-1998 ועד 2003 היה נשוי לשחקנית מריה בונבי ויש לו שלושה ילדים מבת זוגו העיתונאית סאנה לינדל. מ-2000 ועד 2011 שימש כשגריר של רצון טוב עבור קרן החירום הבין-לאומית של האו"ם לילדים.

ב-2011 נעצר בשל שימוש בקוקאין, הוא חויב לעשות עבודות שירות.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה שוודים
קטגוריה:מדבבים שוודים
קטגוריה:שגרירים של רצון טוב - יוניסף
קטגוריה:שוודים שנולדו ב-1963
טי ג'יי קליין

**טימותי ג'וזף "טי ג'יי" קליין** (באנגלית: **Timothy Joseph "T. J." Cline** ; נולד ב-22 ביולי 1994) הוא כדורסלן אמריקאי-ישראלי המשחק בעמדת הפאוור פורוורד בהפועל אילת. קליין הוא בנה של כדורסלנית היכל התהילה ננסי ליברמן.

## קריירת מכללות
לאחר ששיחק שלוש שנים כדורסל בבית הספר התיכון פלאנו ווסט בהם סיים בהצטיינות, ב-2012 התקבל קליין לאוניברסיטת ניאגרה. כאשר המאמן ג'ו מיאליץ' עזב את המכללה עבור אוניברסיטת הופסטרה, קליין בחר לעבור לאוניברסיטת ריצ'מונד.

בריצ'מונד, קליין היה מלך הסלים של הקבוצה. בעונתו הראשונה העמיד קליין ממוצעים של 18.6 נקודות ו-8.1 ריבאונדים למשחק. בנוסף, מסר קליין 5.7 אסיסטים למשחק, דבר יוצא דופן עבור שחקן בגודל שלו. בסוף השנה, נבחר קליין במקום השני בתור השחקן המצטיין של העונה.

למרות ששיחק רק שלוש עונות בריצ'מונד, קליין סיים את הקריירה שלו במקום השמיני בנקודות ושביעי באסיסטים בהיסטוריה של המכללה. הוא השחקן היחיד בהיסטוריה של המכללה שהשיג טריפל-דאבל, הישג אותו רשם פעמיים בעונתו האחרונה בריצ'מונד.

## קריירה מקצועית
### גלאטסראיי
ב-6 באוגוסט 2017, חתם קליין גלאטסראיי הטורקית. ב-15 בנובמבר 2017, עזב קליין את הקבוצה לאחר חמישה משחקים בלבד.

### הפועל חולון
ב-15 בנובמבר 2017, חתם קליין לשנתיים בהפועל חולון. ב-23 בנובמבר 2017 קיבל קליין דרכון ישראלי ובכך שימש בליגה כישראלי. ב-15 בפברואר 2018, זכה קליין בגביע המדינה לאחר שהפועל חולון ניצחה את מכבי תל אביב 86-84 בגמר. ב-4 במרץ 2018, קליין רשם שיא קריירה של 16 נקודות ב-16 דקות, והוסיף 7 ריבאונדים ו-2 אסיסטים בניצחון 88–105 על מכבי אשדוד באר טוביה. קליין סייע לחולון להגיע לגמר הליגה ב-2018, שם הפסידו למכבי תל אביב.

ב-2 ביולי 2018, קליין הצטרף למילווקי באקס במסגרת ליגת הקיץ של ה-NBA. אך נכשל בניסיון להשיג שם חוזה.

ב-26 באוקטובר 2018, קלע קליין שיא קריירה של 17 נקודות, עם 7 מ-10 מהשדה, יחד עם 7 ריבאונדים, 5 אסיסטים ו-2 חטיפות בניצחון 72–70 על הפועל באר שבע בני שמעון.

### מכבי תל אביב
ב-24 בינואר 2021 חתם קליין במכבי תל אביב לשנה וחצי עם אופציה לשנה נוספת.

### קפיטל סיטי גו-גו
ב-21 בינואר 2022 חתם קליין בקבוצת קפיטל סיטי גו-גו מליגת הפיתוח של ה-NBA.

### אנדורה
ב-11 באפריל 2022 חתם קליין בקבוצת אנדורה מליגת העל הספרדית, עד לסיום העונה.
### הפועל ירושלים
ב-26 בינואר 2023 חתם קליין בקבוצת הפועל ירושלים, עד לסיום העונה. קליין זכה עם הקבוצה בגביע המדינה.

### הפועל אילת
ב-28 ביולי 2023 חתם קליין בקבוצת הפועל אילת.

## קישורים חיצוניים

* פרופיל השחקן, באתר ESPN
* פרופיל השחקן, באתר NBA.com
* פרופיל השחקן, באתר richmondspiders
* פרופיל השחקן, באתר draftexpress
* פרופיל השחקן, באתר מנהלת הליגה
* 
* 

## הערות שוליים

קטגוריה:אמריקאים ילידי טקסס
קטגוריה:כדורסלנים ישראלים
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת ניאגרה
קטגוריה:כדורסלני אוניברסיטת ריצ'מונד
קטגוריה:כדורסלני גלאטסראיי
קטגוריה:כדורסלני הפועל חולון
קטגוריה:כדורסלני מכבי תל אביב
קטגוריה:ישראלים ילידי ארצות הברית
קטגוריה:עולים בשנות ה-2010
קטגוריה:כדורסלני קפיטל סיטי גו-גו
קטגוריה:ישראלים שנולדו ב-1994
נריה ישורון

**נריה ישורון** הוא קצין בצה"ל בדרגת אלוף-משנה, המשמש כמדריך בפו"ם.

## ביוגרפיה
התגייס לצה"ל ועבר קורס מפקדי טנקים וקורס קציני שריון. שימש מפקד מחלקה ומפקד פלוגה. במלחמת לבנון השנייה שימש כסגן מפקד גדוד 82 ולחם בין השאר בגזרת בינת ג'ביל. לאחר חופשת לימודים מונה ב-2010 לסגן מפקד גדוד 532. בשנת 2012 מונה למפקד גדוד 82 והוביל אותו בין היתר במבצע צוק איתן. בעקבות אירוע ירי של כוחותיו על מבנה ברצועת עזה ממנו ירו יום קודם מחבלים והרגו מפקד פלוגה מגדודו, סרן , ננזף ישורון על דבריו ברשת הקשר בו כינה את הירי "מטח כבוד והצדעה" לזכר הקצין. בשנים 2014 - 2016 שימש כמפקד גדוד 532 לאחר מכן שימש כסגן מפקד חטיבה 188. בשנת 2018 הועלה לדרגת אל"ם ומונה למפקד עוצבת יפתח, וכיהן בתפקיד עד שנת 2020. ב-23 בדצמבר 2019 פורסם שימונה למדריך במכללה הבין-זרועית לפיקוד ולמטה.

תושב גבעת היובל בעלי.

## הערות שוליים

קטגוריה:אלופי-משנה בצה"ל
קטגוריה:מפקדי גדודים בחטיבה 460
קטגוריה:מפקדי גדוד 82
קטגוריה:מפקדי עוצבת יפתח
קטגוריה:עלי: אישים
קטגוריה:ישראלים שנולדו במאה ה-20
בחום של תל אביב

"**בחום של תל אביב**" הוא סינגל שהוקלט על ידי הזמרת הישראלית שרית חדד. השיר יצא לאור ביולי 2004, כסינגל השני מתוך אלבומה ה-12 חגיגה, על ידי חברת התקליטים אבי גואטה הפקות בע"מ.

השיר הגיע למקום הראשון במצעד של רשת ג', והראשון במצעד של גלגלצ.

## רקע וכתיבה
השיר נכתב על ידי עברי לידר, הולחן על ידי הנרי והופק על ידי שי ראובני. השיר הוא שיר בסגנון הפופ, המשלב בתוכו גם את סגנון הדאנס-פופ, בדומה לשאר השירים שנכללו באותו האלבום, חגיגה.

השיר הפך לשיר ה"תל אביבי" המושמע ביותר בעשור הראשון של המאה ה-21 עם 5,034 השמעות בסך הכל.

השיר נקרא בתחילה "פרחה במרצדס", אך השם שונה, אם כי השורה הכוללת את הביטוי נותרה מזוהה עם השיר. הפרחה הבליינית שתיאר אסי דיין בשנות ה-70 של המאה ה-20 ב"שיר הפרחה" קיבלה מספר מאפיינים של שנות ה-2000 כגון מכונית מרצדס עם מושבי עור, אך עדיין נותרה הבחורה קלת הדעת, המעוניינת בבילויים ובבחורים, ומתלוננת "הוי מה אתם רוצים, אנשים מסובכים".

## וידאו קליפ
הווידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2010. הקליפ הוא מעין הופעה שצולמה בקיסריה, אותה ביצעה שרית חדד כחלק ממסע הופעות שקיימה באותה התקופה. ההופעה יצאה בהמשך כקליפ הרשמי של השיר.

הקליפ גם מופיע באלבום חגיגה .

נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על כמיליון וחצי צפיות.

## גרסתה של יומיקו צ'נג
בין שנת 2008 לשנת 2009, הקליטה הזמרת והשחקנית יומיקו צ'נג את השיר "בחום של תל אביב", בשפה הסינית. לדברי מקורות בסין, השיר זכה להצלחה רבה במצעדי הפזמונים וההשמעות שבסין והונג קונג, והושמע ללא הרף במועדונים רבים בתוכן.

בנוסף לכך, צילמה צ'נג קליפ מלא לשיר. הוא פורסם ב-8 בפברואר 2009.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:שירים שהולחנו על ידי הנרי
קטגוריה:שירים שהופקו על ידי שי ראובני
קטגוריה:וידאו קליפים שצולמו בקיסריה
קטגוריה:שירים על כאב לב
קטגוריה:שירים על לונדון
קטגוריה:שירים על מכוניות
קטגוריה:שירים על תל אביב-יפו
אליפות מיאמי הפתוחה

**אליפות מיאמי הפתוחה**, הידועה גם בשם **מיאמי מאסטרס**, היא טורניר טניס שנתי לגברים ולנשים הנערך באצטדיון הארד רוק במיאמי גארדנס, פלורידה. הוא אחד מטורנירי סבב המאסטרס העולמי של ה-ATP לגברים ואחד מטורנירי החובה של ה-WTA לנשים. הטורניר, שמשוחק על משטח קשה, נערך כל שנה בשבועיים האחרונים של חודש מרץ, לאחר שמסתיים טורניר אינדיאן ולס.

לטורניר היו כמה נותני חסות במשך שנות קיומו, ולפיכך היה מוכר בשמות שונים. הטורניר הראשון שנערך ב-1985 היה ידוע בתור אליפות השחקנים הבינלאומית של ליפטון (Lipton International Players Championships). בשנת 2000, שונה שמו של הטורניר לאליפות אריקסון הפתוחה (Ericsson Open); בשנת 2002, שונה שוב לאליפות נאסד"ק-100 (NASDAQ-100 Open) הפתוחה; וב-2007, השם שונה לאליפות סוני-אריקסון הפתוחה (Sony Ericsson Open). החל משנת 2015, הבנק הברזילאי איטאו (Itaú) הפך להיות נותן החסות של הטורניר, ושמו הרשמי של הטורניר הוא "אליפות מיאמי הפתוחה בחסות איטאו" (Miami Open presented by Itaú).

זכייה בטורניר מיאמי ובטורניר אינדיאן ולס (שנערך בשבועיים הראשונים של חודש מרץ) באותה שנה נקראת ה"סאנשיין דאבל" (The Sunshine Double).

## היסטוריה
ממוזער|250x250 פיקסלים
הטורניר נוסד על ידי טניסאי העבר בוץ' באקהולץ (Butch Buchholz). כוונתו המקורית הייתה להפוך את הטורניר לגרנד סלאם הראשון של השנה (בזמנו אליפות אוסטרליה הפתוחה נערכה בחודש דצמבר), והוא כינה אותו "וימבלדון של החורף" (Winter Wimbledon). באקהולץ ניגש לארגוני ה-ATP וה-WTA, הציע לספק את הפרסים הכספיים בטורניר ולתת לארגונים אחוזים ממכירות הכרטיסים ומזכויות הטלוויזיה בעולם, בתמורה לקבלת הזכות לערוך את הטורניר למשך 15 שנים. שתי ההתאחדויות הסכימו.

הטורניר הראשון נערך בחודש פברואר 1985 במרכז הטניס הבינלאומי של לייבר (Laver’s International Tennis Resort) בדלריי ביץ', פלורידה. הטורניר חילק פרסים כספיים בשווי של 1.8 מיליון דולר, סכום שבאותה העת היה השלישי בגובהו (רק לטורנירי וימבלדון ואליפות ארצות הברית הפתוחה היה פרס כספי גדול יותר).

ב-1986, הטורניר עזב את דלריי ביץ' ועבר לבוקה ווסט (Boca West), וב-1987 עבר שנית לקי ביסקיין, עיירת אי מול החוף של מיאמי. בשנת 1999 מכר באקהולץ את הטורניר לחברת IMG .

בשנת 2019 עבר הטורניר לאצטדיון הארד רוק במיאמי גארדנס, פרבר הנמצא מצפון-מערב לעיר מיאמי.

## מאפייני הטורניר
פרט לארבעת טורנירי הגרנד סלאם, אליפות מיאמי הפתוחה הייתה אחת מהראשונות בסבבי הטניס המקצועניים (ה-ATP וה-WTA) שבה התחרו בטורניר היחידים גם של הגברים וגם של הנשים יותר מ-64 שחקנים, וכן מהיחידות שארכה יותר משבוע בודד; עם זאת, עם השנים רוב טורנירי המאסטרס עברו לפורמט דומה. באליפויות היחידים מתחרים 96 שחקנים, ובאליפויות הזוגות מתחרים 32 צמדים. משך הטורניר כולו הוא 12 ימים.

נכון לשנת 2022, סך הפרסים הכולל שחולק בטורניר היה $17,168,110.

## תוצאות העבר
### גברים יחידים

### נשים יחידות

## קישורים חיצוניים

* 

## הערות שוליים

קטגוריה:תחרויות טניס בארצות הברית
קטגוריה:טורנירים בסבב ה-WTA
קטגוריה:טורנירים בסבב ה-ATP
NGC 2403

**NGC 2403** היא גלקסיה ספירלית שנמצאת בקבוצת הכוכבים ג'ירף, במרחק של כ-10.6 מיליון שנות אור ממערכת השמש, ושייכת לקבוצת M81. הגלקסיה נמצאת באזור ללא כוכבים בהירים, קרוב לגבול בין קבוצות הכוכבים ג'ירף והדובה הגדולה, כ-6.5 מעלות ממערב לכוכב העמום π1 בדובה הגדולה. מרחקה הזוויתי מ-M81 שבמרכז קבוצת M81 הוא כ-13.5 מעלות, כך ששייכותה לקבוצה אינה ודאית. מסביב לה נמצאות מספר גלקסיות נוספות עמומות יותר, שמהוות תת-קבוצה של קבוצת M81 ושנקראת תת-קבוצת NGC 2403. NGC 2403 היא הבהירה מבין הגלקסיות שבתת-קבוצה וחוץ ממנה רק NGC 2366, שנמצאת כ-3.7 מעלות מצפון לה, ניתנת לצפייה באמצעות טלסקופ חובבים.

## היסטוריה
לגלקסיה בהירות נראית מדרגה 8.4 והיא התגלתה ב-1 בנובמבר 1788 על ידי האסטרונום ויליאם הרשל, וקיבלה את הציון **V.44** בקטלוג הערפיליות שפרסם בשנת 1789, שם תוארה על ידיו כ"בהירה למדי, עגולה, מתבהרת בהדרגה לכיוון מרכזה, בעלת גרעין בהיר". ג'ון הרשל הכניס אותה לקטלוג הכללי של ערפיליות וצבירי כוכבים תחת הציון **GC 1541** ובשנת 1888 ג'ון דרייר הכניס אותה לקטלוג הכללי החדש תחת הציון NGC 2403, כשהיא מתוארת כערפילית מיוחדת במינה, בהירה ביותר, גדולה ביותר, מאורכת מאוד ומתבהרת בהדרגה לכיוון מרכזה שמכיל גרעין מובחן.

## מאפיינים
גודלה הזוויתי של הגלקסיה הוא כ-22 דקות קשת, שממרחקה שקול לקוטר של כ-67,000 שנות אור, כשני-שלישים מקוטר שביל החלב. מסתה מוערכת בכ- מסות שמש, כחמישית ממסת שביל החלב, כאשר רק כ-5% ממסתה או כ- מסות שמש היא מסת הכוכבים שבה וכ-3.5% ממסתה היא של גז מימן חופשי (אזורי H I), ושאר מסת הגלקסיה היא של חומר אפל שטיבו אינו ידוע. בנוסף ניתן לצפות בגלקסיה במספר רב של אזורי H II שהם ענני מימן מיונן שמקיפים צבירי כוכבים צעירים וחמים שקרינתם מייננת את הגז, מה שמראה שיצירת כוכבים חדשים ממשיכה להתרחש בגלקסיה בקצב גבוה. בגלקסיה זוהו סופרנובות בשנים 1854, 2002 ו-2004, אולם חוקרים טוענים שהאירועים שזוהו ב-1954 וב-2002 לא היו סופרנובות אלא התפרצויות עזות שהעיפו כמויות גדולה של גז לוהט מפניהם של כוכבים בעלי מסה של עשרות מסות שמש וטמפרטורה של עשרות אלפי קלווין, שהמשיכו להתקיים גם אחרי האירועים. הסופרנובה של שנת 2004 ארעה בתוך צביר פתוח של כוכבים שגילם קטן מ-100 מיליון שנים ומעריכים שמסתו של הכוכב שהתפוצץ הייתה בין 12 ל-20 מסות שמש. נכון לשנת 2016 ידוע על שתי גלקסיות ננסיות שמקיפות את NGC 2403, אחת עמומה עם בהירות מדרגה 15 והשנייה עמומה מאוד עם בהירות מדרגה 20.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קבוצת הכוכבים ג'ירף
קטגוריה:קבוצת M81
קטגוריה:גלקסיות ספירליות
קטגוריה:הקטלוג הכללי החדש
המרגל שזרק אותי

**המרגל שזרק אותי** (באנגלית: **The Spy Who Dumped Me**) הוא סרט קומדיית פעולה אמריקאי שבוים על ידי סוזאנה פוגל  ומככבות בו השחקניות מילה קוניס וקייט מקינון. הסרט פורסם לראשונה בארצות הברית ב-3 באוגוסט 2018 ובישראל ב-2 באוגוסט 2018. אורך הסרט 117 דקות.

## עלילה
אודרי ומורגן בנות ה-30, הן החברות הכי טובות ושותפות לדירה בלוס אנג'לס. יום אחד ללא התראה מוקדמת, מופיע בדירתן החבר לשעבר של אודרי ומספר כי רודפת אחריו חבורת מתנקשים רצחניים. השתיים מחליטות לצאת למשימה בינלאומית במהלכה הן בורחות מהמתנקשים ברחבי אירופה עם סוכן בריטי חשוד אך שובה לב, ומנסות לרקום תוכנית להצלת העולם.

## דמויות ושחקנים
* מילה קוניס – **אודרי**
* קייט מקינון – **מורגן**
* סם היוגן – **סבסטיאן**
* ג'סטין ת'רו – **דרו**
* ג'יליאן אנדרסון – **ונדי**
* איוונה סחנו – **נאדג'ה**
* חסן מנהג' – **דאפר**
* פרד מלמד  – **רוג'ר**
* קב אדמס – נהג מונית
* אולאפור דארי אולאפסון – תייר באכסניה
* טום סטורטון – **[[אדוארד סנודן]]**
* ג'נבייב מקרת'י – **קרול**
* פול רייזר – **ארני**
* מרים נובאק – **וורן**
* דסטין דמרי-ברנס – **ויקטור**

## השקה
הסרט הושק לראשונה בארצות הברית ב-3 באוגוסט 2018 ובישראל ב-2 באוגוסט 2018.

## קישורים חיצוניים

קטגוריה:סרטי קומדיה אמריקאיים
אליפות העולם בכדוריד 2011

**אליפות העולם בכדוריד 2011** היא אליפות העולם ה-22 והיא נערכה על ידי איגוד הכדוריד העולמי. הטורניר התקיים בצרפת בין ה-13 בינואר ל-30 בינואר 2011. משחק הגמר נערך במלמה ב-Malmö Arena שכולל 13,000 מקומות. 

 זכתה באליפות בפעם הרביעית בתולדות הנבחרת.

## מתכונת התחרות

הקבוצות חולקו ל-4 בתים. 2 נבחרות חזקות מכל בית העפילו לשלב הבתים המתקדם שכלל שני בתים. 2 נבחרות בכל בית העפילו לחצי הגמר.

הנבחרות שלא העפילו לשלב השני, התמודדו על "גביע הנשיא".

## מהלך התחרות
### בית א'
משחקי הבית נערכו בלונד באולם FFS Arena שמכיל 3,000 מקומות וכריסטיאנסטאד באולם Kristianstad Arena שמכיל 4,700 מקומות.

### בית ב'
משחקי הבית נערכו בנורשפין באולם Himmelstalundshallen שמכיל 4,300 מקומות ולינשפין באולם Cloetta Center שמכיל 8,500 מקומות.

### בית ג'
משחקי הבית נערכו במלמה באולם מאלמה ארנה שמכיל 13,000 מקומות ולונד באולם FFS Arena שמכיל 3,000 מקומות.

### בית ד'
משחקי הבית נערכו בגטבורג באולם סקנדינביום שמכיל 12,000 מקומות.

## שלבי הגמר
### בית I
משחקי הבית נערכו בינשפין באולם Kinnarps Arena שמכיל 7,000 מקומות.

### בית II
משחקי הבית נערכו במלמה באולם מאלמה ארנה שמכיל 13,000 מקומות ולונד באולם FFS Arena שמכיל 3,000 מקומות.

### פלייאוף

## הדירוג הסופי
ממוזער|שמאל|200px|הנבחרת הזוכה

## ישראל באליפות
נבחרת ישראל בכדוריד במסגרת מוקדמות אירופה הוגרלה בבית ב'. הנבחרת סיימה את הבית במקום השני וסיימה את השתתפותה.

## קישורים חיצוניים

* 
* מידע באתר איגוד הכדוריד העולמי
* נתונים מאתר טודור66
* מוקדמות אירופה 
* 

כדוריד
כדוריד
קטגוריה:אליפויות העולם בכדוריד
קטגוריה:מאלמה: ספורט
קטגוריה:נורשפין: ספורט
קטגוריה:גטבורג: ספורט
קטגוריה:2011 באירופה
ואווילה, מיטרופוליט מונטנגרו

**ואווילה** או **באבילה** (בסרבית: **Вавила**; המחצית השנייה של המאה ה-15 - 1520 צטיניה) היה איש כמורה מונטנגרי, שכיהן כמיטרופוליט זטה בערך משנת 1494 ועד שנת 1504. בספרות מצוין לפעמים סיום כהונתו בשנת מותו, 1520.

התעודה הראשונה שבה הוזכר שמו של ואווילה היה צ'רטר שהוצא ב-4 בינואר 1485 על ידי איוואן צרנוייביץ' (ששלט בשנים 1465–1490). הוא כיהן אז כבישוף ממלא מקום לצד המיטרופוליט של זטה, ויסריון, שבזמנו נבנה המנזר העתיק של צטיניה (1485-1484).

באותה תקופה הועברה בירת הנסיכות מאובוד לצטיניה ובמנזר החדש נקבע גם מושבו של המיטרופוליט.
ואווילה ירש מוויסריון את התפקיד מיטרופוליט זטה והמקור הראשון המציין זאת הוא מ-1494, כשבירך ואווילה על הספר "האוקטואכוס (אוקטואיך) מצטיניה", ספר שירים והמנונים כנסייתיים בעריכתו של הנזיר הבכיר מקאריה, הספר הראשון שהודפס באלפבית קירילי בדרום מזרח אירופה. הספר יצא לאור בבית הדפוס שהקים הנסיך ג'וראג' החמישי צרנוייביץ' (1496-1489), כנראה באובוד ואחר כך בצטיניה. בתמיכת הנסיך התמנה וואווילה ל"מיטרופוליט של מונטנגרו ופרימוריה (חוף הים)". הוא היה המיטרופוליט הראשון של זטה שמושבו היה במנזר צ'טיניה.

ב-1496 התפטר הנסיך של זטה, לטובת סטפאן השני צרנוייביץ' שהיה נאמן של העות'מאנים. ב-1499 הפכה זטה לחלק מהסנג'ק סקוטרי של האימפריה העות'מאנית.

ב-1504 מוזכר מיטרופוליט חדש בשם רומאן. לא ברור אם הוא נבחר כממלא מקום לצידו של ואווילה או שהחליף אותו בתפקיד. ב-1514 נפרדה זטה מהסנג'ק סקוטרי והתארגנה כסנג'ק נפרד של מונטנגרו, תחת שלטונו של סטנישב צרנוייביץ', שהמיר דתו ושינה את שמו לסקנדרבג. העם זלזל בנסיך המומר והכוח היחיד שאיחד אותו הייתה הכנסייה.

בספרי היסטוריה אחדים מדברים על היותו ואווילה ה"ולדיקה-נסיך" הראשון של מונטנגרו החל מ-1516, אבל הדבר אינו ברור

ואווילה מת בצטיניה בשנת 1520. במקומו נבחר המיטרופוליט גרמן השלישי.

## לקריאה נוספת

*,, William Miller - *The Balkans - Roumania, Bulgaria, Servia and Muntenegro* IIId impression, T.Fisher Unwin London, Putnam's Sons 896

## קישורים חיצוניים
* [ https://www.rastko.rs/rastko-cg/povijest/istorijat/istorijat_2.html היסטוריה קצרה של מיטרופוליית מונטנגרו-פרימוריה 1999-1219] (:Aleksandar Stamatović: *Kratka istorija Mitropolije Crnogorsko-primorske (1219-1999)*, Svetigora 2000, Projekt Rastko Cetinje online)

## הערות שוליים

קטגוריה:מונטנגרו: היסטוריה
קטגוריה:ארכיבישופים אורתודוקסים
קטגוריה:נזירים אורתודוקסים
קטגוריה:מונטנגרים
קטגוריה:האימפריה העות'מאנית: כמרים
קטגוריה:נפטרים ב-1520
הדיוויזיה ה-198 (ורמאכט)

**הדיוויזיה ה-198** (בגרמנית: **198. Infanterie-Division**) הייתה דיוויזיית חיל רגלים של הורמאכט אשר לחמה במלחמת העולם השנייה.

## היסטוריה
הדיוויזיה הוקמה ב-23 בנובמבר 1939 וכמפקדה הראשון מונה הנס וינדק, ובאפריל 1940 נשלחה הדיוויזיה לשלזוויג-הולשטיין, משם יצאה לכיבוש דנמרק במהלך מבצע וסריבונג, ולאחר מכן נשארה שם למשך תקופה קצרה ככוח כיבוש. ביוני אותה שנה נשלחה הדיוויזיה לחזית המערבית, והשתתפה בכיבוש צרפת כחלק מקבוצת ארמיות C. באפריל 1941 נשלחה הדיוויזיה לרומניה, ובמהלך מבצע ברברוסה לחמה הדיוויזיה כחלק מהקורפוס ה-30 אשר היה חלק מהארמייה ה-11, והשתתפה בקרב הראשון על חצי האי קרים ובמצור על סבסטופול. בקיץ 1942 לחמה הדיוויזיה במבצע מקרה כחול, ולאחר מכן השתתפה בקרב על קווקז. בשנת 1943 לחמה הדיוויזיה בקרב חרקוב השלישי, ולאחר מכן השתתפה בקרבות באוקראינה, ובכלל זה בקרב קייב. בשנת 1944 לחמה הדיוויזיה בקרב_קורסון-צ'רקאסי, מבצע יאשי-קישינב הראשון ובמבצע יאשי-קישינב, וביולי הועברה לצרפת, לאחר שמוזגה עם דיוויזיית בוהמיה. הדיוויזיה לחמה במבצע דרגון, ולאחר מכן לחמה באלזס כחלק מהארמייה ה-19, ולאחר מכן השתתפה בקרבות בגרמניה עד סוף המלחמה.

## מפקדים

## קישורים חיצוניים

* הדיוויזיה ה-198 באתר lexikon-der-wehrmacht 

198
סנובסק

**סְנוֹבְסְק** (באוקראינית: **Сновськ**; ביידיש: **סנאווסק**) היא עיר במחוז צ'רניהיב ומשתייכת למחוז משנה (ראיון) סנובסק. כמות האוכלוסייה 10,620 (בשנת 2022), בשנת 2001 כמות האוכלוסין עמדה על 12,315.

## שם העיר
במקור נקראה העיר **קורז'יבקה** (Коржівка, או **קורז'ובקה** (Коржовка) ברוסית) ובסוף המאה ה-19 שונה השם לסנובסק, על שם הנהר סנוב הסמוך לעיר. בין השנים 1935–2016 העיר נקראה **שצ'ורס** (Щорс) על שם המצביא האוקראיני ניקולאי שצ'ורס. ב-21 במאי 2016 החליטה המועצה העליונה להחזיר את שמה המקורי של העיר, עקב החוק האוסר שמות ממוצא קומוניסטי.

## היסטוריה

## הקהילה היהודית
ממוזער|המבנה בו שכן בית הכנסת המקומי
ב-1897 נמנו בעיר 985 יהודים מקרב 2,379 תושבים. בשנות ה-20 של המאה ה-20 שכנה בסנובסק ישיבתו של "החפץ חיים". ב-1926 האוכלוסייה היהודית הגיעה לשיא של 2,416 נפשות, ועליהן נוספו עוד כמה עשרות בכפרים הקרובים. משנת 1927 עד מלחמת העולם השנייה רב המקום היה הרב שניאור זלמן גרליק. רבים מיהודי העיר נמנו על חסידי חב"ד.

ערב מלחמת העולם השנייה מספר היהודים בעיר ירד דרסטית ל-1,402 (כ-16.3% מבני העיר), ככל הנראה בעקבות ההולודומור והגירה למקומות אחרים. הנאצים כבשו את סנובסק ב-3 בספטמבר 1941, ועד אז יותר ממחצית האוכלוסייה היהודית הצליחה לעזוב את המקום או שבניה גויסו לצבא האדום. היהודים שנותרו נצטוו להירשם ולענוד את הטלאי הצהוב, ואולצו גם לבצע עבודות. היהודים רוכזו בגטו ברחוב פרורזנאיה. במספר אקציות במהלך 1941–1942 הנאצים רצחו קבוצות גדולות, בסיוע המשטרה האוקראינית. חלק מהיהודים הועברו לצ'רניגוב ונרצחו שם. אחרים הובאו לעיר ממקומות אחרים במחוז שצ'ורס ונרצחו בעיר. ב-21 בספטמבר 1943 שוחרר הגטו על ידי הצבא האדום.

## בני העיר
*ז'ול אוליצקי
*אליהו אילת
*הרב חיים אליעזר ביחובסקי
*יהודה סלוצקי
*הרב חיים שאול ברוק
*נתן רחלין

## קישורים חיצוניים
* 

* 
* 
* 

## הערות שוליים

קטגוריה:מחוז צ'רניהיב: יישובים
קטגוריה:יישובים שהוקמו ב-1860
דקוואן ג'ונס

**דקוואן ג'ונס** (באנגלית: **DeQuan Jones**; נולד ב-20 ביוני 1990) הוא כדורסלן אמריקאי המשחק בעמדות הסמול פורוורד והקלעי בנישינומיה סטורקס.

## קריירת מכללות
בכל ארבע השנים בהם שיחק ג'ונס באוניברסיטת מיאמי, רשם ג'ונס נתונים של 508 נקודות 268 ריבאונדים, 53 אסיסטים, 52 חטיפות ו-51 בלוקים ב-111 משחקים. ב-25 בנובמבר 2009, הוא רשם את שיא הקריירה שלו במכללות כאשר קלע 16 נקודות נגד חוף המפרץ פלורידה.

ב-20 בדצמבר 2011, ג'ונס קיבל אישור לחזור לליגה לאחר שסיים את העונה הראשונה שלו עם 10 משחקים בלבד עקב חוסר ראיות בחקירה של ה-NCAA. ב-29 במרץ 2012, הוא השתתף בתחרות ה-24 במכללות של הטבעות ושלשות.

## קריירה מקצועית
### אורלנדו מג'יק
לאחר שלא נבחר בדראפט 2012, ג'ונס הצטרף לאורלנדו מג'יק בליגת הקיץ של ה-NBA. ב-29 בספטמבר 2012, הוא חתם באורלנדו מג'יק. ב-27 במרץ 2013, עשה ג'ונס את משחקו הטוב ביותר באותה עונה כאשר קלע 13 נקודות בהפסד 108-114 לשרלוט הורנטס.

בחודש יולי 2013, ג 'ונס חזר לליגת הקיץ במדי אורלנדו מג'יק. ב-29 בספטמבר 2013, הוא חתם ב-סקרמנטו קינגס. למרות זאת, ב-15 באוקטובר 2013, הוא נחתך מהקבוצה לאחר ששיחק במשחק אחד בלבד.

### סטוקטון קינגס
בנובמבר 2013 עבר ג'ונס לסטוקטון קינגס מ-ליגת הפיתוח של ה-NBA.

### פלקנסטרו קאנטו
בחודש יולי 2014,שיחק ג'ונס בליגת הקיץ של אורלנדו במדי אינדיאנה פייסרס] ושיחק בניו אורלינס פלניקס בליגת הקיץ של ה-NBA. ב-27 ביולי חתם ג'ונס לעונה פלקנסטרו קאנטו. ב-8 בינואר 2015, הוא השתתף בתחרות ההטבעות של הליגה. הוא היה גם חלק ממשחק הכוכבים של הליגה שנערך ב-17 בינואר, ג'ונס קלע 26 נקודות והוביל את נבחרתו לניצחון במשחק, 146-143. בליגה ג'ונס העמיד ממוצעים של 8.2 נקודות ו-3.3 ריבאונדים ב-35 משחקים. הוא גם ממוצעים 8.2 נקודות ו-4.3 ריבאונדים ב-17 משחקים ביורוקאפ.

### צ'יבה ג'טס פונאבאשי
ב-25 בספטמבר 2015, חתם ג'ונס באטלנטה הוקס. עם זאת, ב-24 באוקטובר נחתך מהקבוצה. ב-29 בנובמבר הוא חתם בצ'יבה ג'טס פונאבאשי היפנית.

### ליל מטרופול
ב-15 בספטמבר 2016, ג'ונס חתם בליל מטרופול הצרפתית.

### פורט ויין מאד אנטס
ב-7 בספטמבר 2017, ג'ונס חתם באינדיאנה פייסרס. הוא היה נחתך מהסגל ב-14 באוקטובר. הוא חתם בפורט ויין מאד אנטס ובסיום העונה זכה בתואר השחקן המשתפר.

### אנחוי ווני
ב-5 במאי חתם ג'ונס באנחוי ווני הסינית.

### הפועל חולון
ב-31 ביולי 2018 חתם ג'ונס בקבוצה הישראלית הפועל חולון לעונה עם אופציה לאחת נוספת.

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:כדורסלנים אמריקאים
קטגוריה:כדורסלני אוניברסיטת מיאמי
קטגוריה:כדורסלני אורלנדו מג'יק
קטגוריה:כדורסלני קאנטו
קטגוריה:כדורסלני פורט ויין מאד אנטס
קטגוריה:כדורסלני הפועל חולון
קטגוריה:מיסיסיפי: כדורסלנים
קטגוריה:אמריקאים שנולדו ב-1990